“એમ તો તમે જ મને લેખિતમાં આપી દ્યોને કે મારા કહેવાથી હું હુકમ કરું છું કે સેજલને રજા આપવા વિનતી બધી જવાબદારી મારી” મનજીભાઈ આટલું બોલીને એ આચાર્યની સામું જોઈ રહ્યા. આચાર્ય કશું જ ના બોલ્યા અને ચાલતા થયા. મનજીભાઈ વિચારમાં પડી ગયા કે આજ આચાર્ય મને ફરિયાદ કરતો કાયમ કે આ સેજલ અનિયમિત છે..સમયસર શાળાએ નથી આવતી,,ખોટા બહાના કાઢ્યા કરે છે અને આજ વળી માનવતાનો દીકરો થાય છે..આજ ગમે તે થાય પણ કોઈને રજા આપવી જ નથી!! હવે બધું કાયદેસર જ હાલવું છે..થોડી વાર પછી કેવ શાળાના આચાર્ય ભલામણ લઈને આવ્યા. પણ કાઈ પરિણામ ના આવ્યું.. દસ વાગ્યા અને તાલુકામાંથી સાહેબનો ફોન આવ્યો.